Nr. 8223  / 24.04.2026
REFERAT DE APROBARE AL PRIMARULUI

referitor la proiect de hotărâre nr. 30/ 8222/24.04.2026 privind aprobarea “Bugetului local de venituri şi cheltuieli  pe anul 2026”,  a “Bugetului instituţiilor publice, activităţilor finanţate integral sau parţial din venituri proprii pe anul 2026”  , a  “Situatiei angajamentelor legale din care rezulta cheltuieli pentru investitii publice si a creditelor eferente anului 2026” si a Raportului privind rezultatele etichetarii cheltuielilor bugetare
          SUBSEMNATUL MUNTEANU SORIN, în calitate de primar al orasului buzias și inițiator al proiectului de hotărâre nr. 30/8222/24.04.2026 privind aprobarea bugetului local de venituri şi cheltuieli  pe   anul 2026, 

Având în vedere Legea bugetului de stat nr.43/2026,  adresa Directiei Generale Regionale a Finantelor Publice Timisoara nr.1678/20.04.2026, adresa CJT nr.11282/08.04.2026, prin care se aloca sume de la bugetul de stat pentru bugetul local pe anul 2026, precum si veniturile care sunt preconizate să se încaseze în cursul anului curent, propun spre analizare şi aprobare proiectul bugetului de venituri şi cheltuieli al oraşului Buziaş pe anul 2026, după cum urmează :

          Venituri totale preconizate :  30.049,40  mii lei
          Cheltuieli totale propuse : 30.049,40  mii lei, la care se adauga   suma de 1.665,50 mii lei , suma ramasa din fondul de rulment al anului 2025 pentru programul de investitii, 
           Cheltuielile totale estimate în cursul anului 2026 constau în cheltuieli materiale, utilități , reparaţii, dotări, investiţii, prestări de servicii, studii pentru proiecte, cheltuieli cu salariile angajaţilor şi cheltuieli cu asistenţa sociala, precum și cheltuielile necesare pentru funcționarea instituțiilor statului , respectiv institutii de invatamant ,  la care se adaugă și programul  de investiții cu sume propuse din fondul de rulment al anului 2025 în sumă de 1.665 mii lei, care se regăseste în Anexa nr.3  .
         Menționez că salariile angajaţilor sunt stabilite în conformitate legislaţia în vigoare pe anul 2026, atât pentru functionarii publici  cât şi pentru personalul contractual. 
        Cheltuielile cu asistenţa socială constau în plata asistenţilor personali şi indemnizațiile persoanelor cu handicap grav și plata ajutorul de încălzire a   locuinţelor . 
        Cheltuielile materiale, bunuri și servicii, reprezintă : energie electrică, încălzire, apă-canal , salubrizare, carburanţi, poştă, telecomunicaţii, internet, furnituri de birou, reparații și piese auto,   precum şi  alte servicii  pentru întreţinere şi funcţionare , acțiuni sportive .
        Tot la  cheltuieli materiale, bunuri și servicii  sunt cuprinse : amenajarea zonelor verzi, a trotuarelor și a șanțurilor, achiziţionarea de pietriş, reparații străzi, servicii de cadastru, topografie, echipamente de iluminat stradal,   servicii de expertiză imobiliară, precum şi a altor  proiecte aflate în desfăşurare  din anul 2025.
        Cheltuielile de investiţii sunt unele începute în anul 2024, precum și altele noi și care se  regăsesc detaliate pe obiective de investiții  în Anexa nr. 3. 
         În ceea ce priveşte activitatea autofinanţată, s-a prevăzut suma de 140 mii lei, reprezentând venituri din închirierea spaţiilor la Liceul Teoretic din oraşul Buziaş și alte venituri de la gradinița cu program prelungit .
         Incepand cu anul 2026, ordonatorii principali de credite ai bugetelor locale, transmit Diorectiilor generale regionale ale finantelor publice Raportul privind rezultatele etichetarii cheltuielilor bugetare, odata cu bugetele locale , conform OUG nr.75/2004 si HG nr.1074/2024. Propunerea de etichetarea cheltuielilor fiscale se face prin raportarea fiecarei cheltuieli fiscale asupra obiectivelor de mediu, comparativ cu un scenariu alternativ in care aceste cheltuieli fiscale nu ar exista.  Raportul privind rezultatele etichetarii, va fi transmis Ministerului Finantelor pentru aprobare si pastrare .
         Ca urmare a celor prezentate mais sus, propun Consiliului Local oras Buzias  aprobarea proiectului de hotărâre nr. 30 / 8222 / 24.04.2026 privind aprobarea bugetului local de venituri şi cheltuieli  pe anul 2026, a bugetului instituţiilor publice şi activităţilor finanţate integral sau parţial din venituri proprii pe anul 2026 , a  “Situatiei angajamentelor legale din care rezulta cheltuieli pentru investitii publice si a creditelor eferente anului 2026”, precum  si a  Raportului privind rezultatele etichetarii cheltuielilor bugetare
Buziaş, la data de 24.04.2026  
